Obama: Mubarek Diviya Sozên Xwe Bike Kiryar
Mubarek soz da ku rîformên siyasî û aborî pêk bînit. Wî her wesa ferman da kabîneyê ku dest ji kar berdet.
Serokê Amerîka Barak Obama dibêjit wî bi Serokê Misrê Hosnî Mubarek re axiftiye û daxazlê kiriye pêngavên temam raket bo hinê sozên xwe yên rîforman bi xelkê Misrê cî bi cî biket. Demê roja Eynî li Seraya Sipê bo rojnamevanan di axift, rêzdar Obama got wî li gel rêberê 82 saliyê Misrê axiftiye demek kort piştî rêzdar Mubarek bo yêkim car ji demê xwenîşandana ve li ser telefizyona nîştimanî derkevît. Rêzdar Obama herwesa daxaz ji hikûmeta Misrê kir ku xwe ji kiryarên ton û tîj li hemberî xwenîşandanên aştiyane yên xelkê dûr rabigrit û dest pêragehiştina bi inetrnetê û xizmetgozariyê giştî yên hatiye birîn carek din berdest biket. Di nav gotara xwe ya telefizyonî de, rêzdar Mubarek soz da ku rîformên siyasî û aborî pêk bînit. Wî her wesa ferman da kabîneyê ku dest ji kar berdet û soz da roja Şembiyê kabîneyek nû ava biket. Wî got xwenîşandanên wan çend rojan pîlanek bûne bo têkdana tenahiya Misrê. Bi dehan hezar xwenîşanderan goh nedan qedexeya hat û çû kirina şevane û xwenîşandanên xwe berdewam kirin. Karbidestên dermanî dibêjin di nav aloziyên roja Eyî de le Suêz layê kêm 13 kes hatine kuştin. Herwesa raport hene ku li seranserî welatî pitirî 100 kesan jî birîndar bûne. Xwenîşandera li Qahîre hinek otombêlên leşkerî yên der bi hêzên parastinê dorpêç kirin, û bizav kirin dest bi ser avahiyê telefizyon hikûmetê de bigrin.